**Cu virgulă**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ale cărnii caverne

puse bine pe oase de-o mână de aur,

ascunse aveam semnele bune, materne,

ieșite la lumină în lună de taur.

Un timp mi-am semnat actul vieții mele,

singur, cu o amprentă rară, senilă,

dăltuită pe un deget pământean, nu din stele...

și astfel am avut o viață întreagă, umilă.

Sătul, azi îmi caut semnele materne convins

că întreg o viață am fost, de fapt, anormal.

Materia din mine e potrivită unui ins

menit să fie asemeni acelui număr zecimal.